**Σχετικά με τα Νέα Ραντεβού**

**Τι είναι οι Εξειδικευμένες Κλινικές;**Οι εξειδικευμένες κλινικές είναι ιατρικές κλινικές όπου μπορείτε να δείτε ειδικούς γιατρούς, επαγγελματίες παραϊατρικής υγείας ή νοσηλευτές σχετικά με ένα συγκεκριμένο πρόβλημα υγείας. Χρειάζεστε παραπομπή από τον οικογενειακό γιατρό σας (GP) ή από άλλο εργαζόμενο στον τομέα υγείας για να δείτε έναν ειδικό. Οι εξειδικευμένες κλινικές ονομάζονται επίσης κλινικές ‘εξωτερικών ασθενών’ [‘outpatient’ clinics].

**Τι συμβαίνει σε ένα ραντεβού της κλινικής;**Θα σας μιλήσει για την υγεία σας ένας ειδικός γιατρός, επαγγελματίας παραϊατρικής υγείας ή νοσηλευτής. Ορισμένες φορές μπορεί να δείτε δύο ή τρεις επαγγελματίες υγείας. Μπορεί να οργανώσουν εξετάσεις για εσάς ή άλλη θεραπεία. Μπορείτε να φάτε ή να πιείτε πριν από το ραντεβού σας εκτός αν σας πούμε να μην το κάνετε.

**Τι γίνεται αν δεν μπορώ να προσέλθω στο ραντεβού μου;**Πρέπει να μας ειδοποιήσετε εάν **δεν μπορείτε** να προσέλθετε στο ραντεβού σας. Μπορείτε να επικοινωνήσετε μαζί μας για να το ακυρώσετε ή για να κλείσετε ένα νέο ραντεβού.

Παρακαλούμε ενημερώσετε μας το συντομότερο δυνατόν εάν δεν μπορείτε να προσέλθετε. Μπορεί να δώσουμε το χρόνο του ραντεβού σας σε κάποιο άλλο άτομο που μπορεί να έρθει. Αυτό μας βοηθά να μειώσουμε τους χρόνους αναμονής για όλους. Εάν δεν προσέλθετε σε 2 ραντεβού και δεν μας ενημερώσετε εκ των προτέρων, **δε θα σας κλείσουμε άλλο ραντεβού.** Θα χρειαστείτε νέα παραπομπή.

**Πόσο θα διαρκέσει το ραντεβού μου;**Θα προσπαθήσουμε να σας δούμε όσο το δυνατόν πιο κοντά στην ώρα του ραντεβού σας. Ορισμένες φορές υπάρχουν καθυστερήσεις λόγω ιατρικών περιστατικών έκτακτης ανάγκης ή άλλων ασθενών που χρειάζονται ραντεβού μεγαλύτερης διάρκειας.

**Πώς να προετοιμαστώ για το ραντεβού μου;**Μπορείτε να σημειώσετε ερωτήσεις που θέλετε να ρωτήσετε τον ειδικό σας. Μπορείτε επίσης να φέρετε ένα μέλος της οικογένειας ή φίλο στο ραντεβού σας. Παρακαλούμε ελάτε προετοιμασμένοι την ημέρα του ραντεβού σας. Να φέρετε μαζί σας μια λίστα των φαρμάκων σας, τα σχετικά αποτελέσματα εξετάσεων και ακτινογραφίες, καθώς και το όνομα και τη διεύθυνση του οικογενειακού γιατρού σας (GP).

**Τι γίνεται εάν χρειάζομαι διερμηνέα;**Παρακαλούμε να μας πείτε εάν χρειάζεστε διερμηνέα και μπορούμε να το κανονίσουμε για το ραντεβού σας. Ορισμένες φορές μπορεί να χρειαστεί να χρησιμοποιήσετε έναν διερμηνέα μέσω τηλεφώνου. Δεν υπάρχει κόστος για εσάς αν έχετε ισχύουσα κάρτα Medicare.

**Θα πρέπει να πληρώσω για το ραντεβού μου;**

Οι ασθενείς με ισχύουσα κάρτα Medicare δε χρειάζεται να πληρώσουν. Εάν δεν έχετε κάρτα Medicare ή είστε επισκέπτης από το εξωτερικό, παρακαλούμε να μας ενημερώσετε καθώς θα χρειαστεί να πληρώσετε για το ραντεβού σας.

**Τι θα συμβεί μετά από το ραντεβού μου;**Ο ειδικός σας θα σας πει εάν θα πρέπει να σας δει πάλι. Θα σας μιλήσει για το τι θα συμβεί στη συνέχεια και τι χρειάζεστε να κάνετε.

Θα μοιραστούμε πληροφορίες σχετικά με την περίθαλψή σας με το Γενικό Γιατρό σας (GP)

και άλλους επαγγελματίες υγείας που εμπλέκονται στην περίθαλψή σας.